**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2017-2020 ԹՎԱԿԱՆՆԵՐԻ ԾՐԱԳՐԻ ԿԱՏԱՐՄԱՆ 2018 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆԸ**

**ՀԱՍՏԱՏԵԼՈՒ ՄԱՍԻՆ**

Հաստատել պետական գույքի մասնավորեցման 2017-2020 թվականների ծրագրի կատարման 2018 թվականի տարեկան հաշվետվությունը (կցվում է):

**ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2017-2020 ԹՎԱԿԱՆՆԵՐԻ ԾՐԱԳՐԻ**

 **ԿԱՏԱՐՄԱՆ 2018 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆԸ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Պետական գույքի մասնավորեցման ծրագրի կատարման մասին սույն հաշվետվությունը (այսուհետ` Հաշվետվություն) ներկայացվում է «Պետական գույքի մասնավորեցման (սեփականաշնորհման) մասին» Հայաստանի Հանրապետության օրենքի 12-րդ հոդվածի ) ենթակետի համաձայն:

2. Հաշվետվությունն ընդգրկում է 2018թ. Օրացուցային տարին (այսուհետ` հաշվետու ժամանակահատված):

3. Հաշվետու ժամանակահատվածում գործողության մեջ է եղել «Պետական գույքի մասնավորեցման 2017-2020 թվականների ծրագրի մասին» Հայաստանի Հանրապետության 2017 թվականի հունիսի 9-ի ՀՕ-95-Ն օրենքը (այսուհետ` Ծրագիր): «Պետական գույքի մասնավորեցման (սեփականաշնորհման) մասին» Հայաստանի Հանրապետության օրենքի 4-րդ հոդվածի համաձայն՝ «նախորդ ծրագրերի ցանկերում ընդգրկված, սակայն չմասնավորեցված ընկերությունները (ձեռնարկությունները) և «փոքր» օբյեկտները նոր ծրագրի մասն են վերջինիս ուժի մեջ մտնելու պահից»:

4. Հաշվետու ժամանակաշրջանում Ծրագրում ընդգրկված օբյեկտներից մասնավորեցվել են ուղղակի ձևով 2 ընկերության պետական սեփականություն հանդիսացող բաժնետոմսերը և 1 գույք, ինչպես նաև աճուրդով մասնավորեցվել են (գնորդների հետ պայամանագրեր են կնքվել) 2 ընկերության պետական սեփականություն հանդիսացող բաժնետոմսերը:

5. Հաշվետու ժամանակահատվածում մասնավորեցումից ստացված միջոցները կազմել են 213,229 մլն դրամ, որից` ընկերությունների և գույքի մասնավորեցումից ստացված միջոցները՝ 179,413 մլն դրամ, նախորդ տարիներին մասնավորեցված «փոքր» օբյեկտներից հաշվետու ժամանակահատվածում տարաժամկետ վճարման ենթակա վճարումներից ստացված միջոցները՝ 33,816 մլն դրամ:

6. Հաշվետու ժամանակահատվածում Հայաստանի Հանրապետության պետական բյուջեի սեփականաշնորհման հաշվին մուտքագրվել է 166,671 մլն դրամ:

7. Համաձայն «Պետական գույքի մասնավորեցման (սեփականաշնորհման) մասին», «Տեղական ինքնակառավարման մասին» Հայաստանի Հանրապետության օրենքում փոփոխություն կատարելու մասին» Հայաստանի Հանրապետության 2004 թվականի դեկտեմբերի 13-ի ՀՕ-127-Ն և «Հայաստանի Հանրապետության բյուջետային համակարգի մասին» Հայաստանի Հանրապետության օրենքում լրացում և փոփոխություն կատարելու մասին» Հայաստանի Հանրապետության 2004 թվականի դեկտեմբերի 13-ի ՀՕ-126-Ն օրենքների` 2018 թվականի ընթացքում մասնավորեցումից ստացված միջոցներից համայնքների բյուջեներ փոխանցվել է 46,558 մլն դրամ:

8. Հայաստանի Հանրապետության կառավարության որոշումներով սահմանված կարգովյուրաքանչյուր մասնավորեցվող ընկերության և գույքի վերաբերյալ զանգվածային լրատվության միջոցներով, ինչպես նաև Պետական գույքի կառավարման կոմիտեի ինտերնետային կայքում հրապարակվել է համապատասխան տեղեկատվություն:

**II. ԾՐԱԳՐԻ ԻՐԱԳՈՐԾՈՒՄԸ**

**1. ԸՆԿԵՐՈՒԹՅՈՒՆՆԵՐԻ ՄԱՍՆԱՎՈՐԵՑՈՒՄԸ, ՍՏԱՆՁՆԱԾ ՊԱՐՏԱՎՈՐՈՒԹՅՈՒՆՆԵՐԻ ԻՐԱԿԱՆԱՑՈՒՄԸ ԵՎ ԼՈՒԾԱՐՈՒՄԸ**

**9. Աճուրդով մասնավորեցման կատարողականը**

Հաշվետու ժամանակաշրջանում աճուրդով մասնավորեցվել են Ծրագրում ընդգրկված 2 ընկերության պետական սեփականություն հանդիսացող բաժնետոմսերը, որոնց մասին տեղեկությունները ներկայացված են Հավելված 1-ում:

**10. Ուղղակի վաճառքի ձևով մասնավորեցման կատարողականը**

1) Հաշվետու ժամանակահատվածում ուղղակի վաճառքի ձևով մասնավորեցվել է Ծրագրում ընդգրկված 2 ընկերության պետական սեփականություն հանդիսացող բաժնետոմսերը և 1 գույք:

2) Ուղղակի վաճառքի ձևով մասնավորեցված ընկերության մասին տեղեկությունը ներկայացված է սույն օրենքի բաղկացուցիչ մասը կազմող Հավելված 2-ում:

**11. Մասնավորեցման գործարքների արդյունքում ստանձնած պարտավորությունների կատարողականը**

1) Պետական գույքի մասնավորեցման պայմանագրերով 2018 թվականի ընթացքում ներդրումային, սոցիալական երաշխիքների ապահովման և այլ տիպի պարտավորություններ ստանձնել են 8 գնորդներ:

2) 3 գնորդների կողմից պայմանագրերով ստանձնած ներդրումային պարտավորությունները կազմել են 45 մլն ՀՀ դրամ և 100 000 ԱՄՆ դոլարին համարժեք ՀՀ դրամի: Սոցիալական երաշխիքների ապահովման մասով 2 գնորդի կողմից նախատեսվել է ստեղծել 119 աշխատատեղ՝ 60 000 ՀՀ դրամ ամսական աշխատավարձով, 4 գնորդներ ստանձնել են պրոֆիլի պահպանության պարտավորություններ:

3) Սոցիալական երաշխիքների ապահովման մասով` կատարվել է 1 գնորդի կողմից նախատեսված 20 աշխատատեղի (60 000 ամսական աշխատավարձով) փոխարեն ստեղծվել է 24 աշխատատեղ ( 73 000 ՀՀ դրամ ամսական աշխատավարձով)։

4) 3 գնորդների կողմից ստանձնված պրոֆիլի պահպանման պարտավորությունները կատարվել են:

5) Մասնավորեցման պայմանագրերով 2018 թվականի ընթացքում 3 գնորդների կողմից նախատեսված ներդրումային և 1 գնորդի կողմից ստանձնված պրոֆիլի պահպանման պարտավորությունները չեն կատարվել։

6) Մասնավորեցված օբյեկտների գնորդների կողմից հաշվետու ժամանակահատվածում կատարման ենթակա ներդրումային պարտավորությունների և սոցիալական երաշխիքների կատարման մասին տեղեկությունները, ըստ առանձին ընկերությունների և օբյեկտների, ներկայացված են Հավելված 3-ում:

**12.Ընկերությունների լուծարման գործընթացը**

1) «Պետական գույքի մասնավորեցման (սեփականաշնորհման) մասին» Հայաստանի Հանրապետության օրենքով սահմանված կարգով ընկերությունները չմասնավորեցվելու դեպքում Հայաստանի Հանրապետության կառավարությունը կարող է որոշում ընդունել այդ ընկերությունների լուծարման մասին:

2) Հաշվետու ժամանակահատվածում լուծարման գործընթացում են գտնվել Ծրագրում ընդգրկված 7 առևտրային կազմակերպություն:

3) Հաշվետու ժամանակահատվածում նշված կազմակերպություններից` 3 կազմակերպության լուծարման գործընթացն ավարտվել է:

4) Հաշվետու ժամանակահատվածում նշված լուծարվող կազմակերպություններում մարվել է 14,188 մլն դրամ կրեդիտորական պարտք, որից՝ Հայաստանի Հանրապետության պետական բյուջե` 3,916 մլն դրամ, համայնքային բյուջե՝ 649,0 հազ. դրամ, աշխատավարձի գծով` 7,364 մլն դրամ և այլ կրեդիտորական պարտքի գծով 2,259 մլն դրամ:

5) Ընկերությունների` հաշվետու ժամանակահատվածում լուծարման գործընթացում գտնվելու մասին տեղեկությունները ներկայացված են Հավելված 4-ում:

**2. «ՓՈՔՐ» ՕԲՅԵԿՏՆԵՐԻ ՄԱՍՆԱՎՈՐԵՑՈՒՄԸ**

**13. «Փոքր» օբյեկտների մասնավորեցման կատարողականը**

1) Հաշվետու ժամանակահատվածում «փոքր» օբյեկտ չի մասնավորեցվել:

2) Նախորդ տարիներին մասնավորեցված «փոքր» օբյեկտներից հաշվետու ժամանակահատվածում տարաժամկետ վճարման ենթակա վճարումներից ստացված պետական բյուջեի եկամուտները կազմել են 33,816 մլն ՀՀ դրամ:

**Հավելված 1**

**«Պետական գույքի մասնավորեցման 2017-2020 թվականների ծրագրի**

 **կատարման 2018 թվականի տարեկան հաշվետվությունը հաստատելու մասին»**

**Հայաստանի Հանրապետության օրենքի**

**ՏԵՂԵԿՈՒԹՅՈՒՆՆԵՐ**

**Հաշվետու ժամանակաշրջանում աճուրդով մասնավորեցված ընկերությունների մասին**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Հ/Հ | Պետական գույքի անվանումը (ծածկագիրը` ըստ Ծրագրի) | Գտնվելու վայրը | Պետական կառավարման մարմնի անվանումը | Հայաստանի Հանրապետության կառավա-րության որոշման համարը, ամսաթիվը | Աճուրդի անցկաց-ման ձևը | Մեկնարկային գինը (հազ.դրամ) | Աճուրդի հաղթողի առաջարկածգինը(հազ.դրամ) | Ընկերության հաշվեկշռում ամրագրված պարտա-վորություն-ները (հազ. դրամ) | Պայմանագրի կնքման ամսաթիվը |
| 1 | 2 | 3 | 4 | 5 | 6 | 7 | 8 | 9 | 10 |
| 1. | «Վարդենիսի ստոմատոլոգիական պոլիկլինիկա» ՓԲԸ (ծածկագիր` 90123) | Հայաստանի Հանրապետության Գեղարքունիքի մարզ, քաղ.Վարդենիս | Հայաստանի Հանրապետության Գեղարքունիքի մարզ, քաղ.Վարդենիս  | N 1562-Ա07.12.2017թ. | դասական | 361,0 | 361,0 | 596.0 | 05.02.2018թ. |
| 2 | «Երառսպասարկում» ՓԲԸ (ծածկագիր`74730) | քաղ. Երևան, Մ.Խորենացու փ.26ա | Պետական գույքի կառավարման կոմիտե | N1572-Ա07.12.2017թ. | դասական | 17545,57 | 17545,57 | 2431,0 | 20.02.2018թ. |

**Հավելված 2**

**«Պետական գույքի մասնավորեցման 2017-2020 թվականների ծրագրի**

 **կատարման 2018 թվականի տարեկան հաշվետվությունը հաստատելու մասին»**

**Հայաստանի Հանրապետության օրենքի**

**ՏԵՂԵԿՈՒԹՅՈՒՆՆԵՐ**

**ՀԱՇՎԵՏՈՒ ԺԱՄԱՆԱԿԱՀԱՏՎԱԾՈՒՄ ՈՒՂՂԱԿԻ ՎԱՃԱՌՔԻ ՁևՈՎ ՄԱՍՆԱՎՈՐԵՑՎԱԾ ՕԲՅԵԿՏՆԵՐԻ ՄԱՍԻՆ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Հ/Հ | Ընկերության (պետական գույքի) անվանումը, ծածկագիրը` ըստ Ծրագրի | Գտնվելու վայրը | Պետական կառավարման մարմինը | Հայաստանի Հանրապետությանկառավարության որոշման համարը, ամսաթիվը | Պետական գույքի գնահատված արժեքը (հազ. դրամ) | Վաճառ-քի գինը (հազ. դրամ) | Ընկերության հաշվեկշռում ամրագրված պարտա-վորություն-ները (հազ. դրամ) | Ներդրումային պարտավորու-թյունների և սոցիալական երաշխիքների մասին՝ ըստ մասնավորեցման պայմանագրի | Գնորդը |
| 1 | 2 | 3 | 4 | 5 | 6 | 7 | 8 | 9 | 10 |
| 1. | «Գեոէկոնոմիկա» ՓԲԸ (ծածկագիր`62130) | քաղ.Երևան, Կոմիտասի 49 | Պետական գույքի կառավարման կոմիտե | Հայաստանի Հանրապետության կառավարության 2018 թվականի փետրվարի 15-իN 153-Ա որոշում | 200 | 200 | 63077,2 | չկա | Աշխատավորական կոլեկտիվ |
| 2 | Տաշիրի կինոցանցի գույք (ծածկագիր `6112) | Հայաստանի Հանրապետություն, Լոռու մարզ, Տաշիրի քաղաքային համայնք,Վ.Սարգսյան փող., 4-րդ թղմ., N 36/1 | Հայաստանի Հանրապետությանմշակույթի նախարարություն | Հայաստանի Հանրապետությանկառավարության 2018 թվականի մայիսի 11-իN 558-Աորոշում | Տաշիրի կինոցանցին պատկանող «Կինոյի տան» շենքի վնասվածության մակարդակը դասվում է 4-րդ աստիճանի և շենքը ենթակա է քանդման: | 1 | գույք | Մեկ տարվա ընթացքում ապահովել կինոթատրոնի շենքի քանդման և շինարարական աղբի տեղափոխման, հարակից այգու հիմնման և բարեկարգման աշխատանքների իրականացումը՝ այդ նպատակով կատարելով 32 մլն դրամի ներդրումներ. | Տաշիրի քաղաքային համայնք |
| 3 | «Դիլիջան » մանկական հակատուբերկուլյոզային առողջարան ՓԲԸ (ծածկագիր`90112) | Հայաստանի Հանրապետություն, Տավուշի մարզ, քաղ.Դիլիջան, Օրջոնիկիձեի 5/1 | Պետական գույքի կառավարման կոմիտե | Հայաստանի Հանրապետության կառավարության 2018 թվականի մարտի 3-իN 321-Ա որոշում | 134420,4 | 134420,4 | 154 | չկա |  Վարձակալ «Առողջ ապագա բժշկական կենտրոն» ՍՊԸ |

**Հավելված 3**

**«Պետական գույքի մասնավորեցման 2017-2020 թվականների ծրագրի**

 **կատարման 2018 թվականի տարեկան հաշվետվությունը հաստատելու մասին»**

**Հայաստանի Հանրապետության օրենքի**

**ՏԵՂԵԿՈՒԹՅՈՒՆՆԵՐ**

**ՄԱՍՆԱՎՈՐԵՑՎԱԾ ԸՆԿԵՐՈՒԹՅՈՒՆՆԵՐԻ և ԱՆԱՎԱՐՏ ՇԻՆԱՐԱՐՈՒԹՅԱՆ ՕԲՅԵԿՏՆԵՐԻ ԳՆՈՐԴՆԵՐԻ ԿՈՂՄԻՑ**

**ՀԱՇՎԵՏՈՒ ԺԱՄԱՆԱԿԱՀԱՏՎԱԾՈՒՄ ԿԱՏԱՐՄԱՆ ԵՆԹԱԿԱ ՆԵՐԴՐՈՒՄԱՅԻՆ ՊԱՐՏԱՎՈՐՈՒԹՅՈՒՆՆԵՐԻ և ՍՈՑԻԱԼԱԿԱՆ ԵՐԱՇԽԻՔՆԵՐԻ ԿԱՏԱՐՄԱՆ ՄԱՍԻՆ**

|  |  |  |  |  |
| --- | --- | --- | --- | --- |
| հ/հ | Մասնավորեցված գույքի և գնորդի անվանումը | Նախատեսված պայմանագային պարտավորությունները | Կատարման ժամկետը | Կատարման ընթացքը |
| 1 | Հրազդանի կինոցանցի «Հրազդան» կինոթատրոնի գույք, Կոտայքի մարզ,ք. Հրազդան, Սպանդարյան փող.:Գնորդ՝ Բագրատ ԱռաքելյանՊայմանագիր՝ 225-Մ 20.01.2005թ. | Պրոֆիլի պահպանում | 20.01.2018թ. | Պահպանվել է: |
| 2 | «Գյուղատնտեսական տեխնիկայի փորձարկումևներդրում» ՓԲԸ ՀՀ Կոտայքի մարզ, ք.Եղվարդ Երևանյան 2 Գնորդ՝ «ԱԳՐՈՀՈԼԴԻՆԳ ԱՐՄԵՆԻԱ» ՍՊԸՊայմանագիր՝ 874-ՈՒ 25.02.2016թ. | 100 000 ԱՄՆ դոլարին համարժեք ՀՀ դրամի ներդրում | 25.02.2018թ. | Չի կատարվել: Պարտավորությունը չի կատարվել հաշվարկվել է 20 000 ԱՄՆ դոլարին համարժեք ՀՀ դրամի տույժ |
| 3 | «Ռեմդիզել» ՓԲԸ, Կոտայքի մարզ, գ. ԲալահովիտԳնորդ՝ «ԲԻԶՆԵՍ-ԼԱՅՆ» ՍՊԸ Պայմանագիր՝ 857-ՈՒ13.08.2008թ. | Կատարել 25 000 000 ՀՀ դրամ ներդրում և ապահովել 99 աշխատատեղ | 25.08.2018թ. | Չի կատարվել Հաշվարկվել 5 000 000 ՀՀ դրամի տուգանք և 5 940 000 ՀՀ դրամի տուգանք աշխատատեղերը չապահեվելու համար |
| 4 | «Գուգարք» կարի ԱՄ-ի կազմից առանձնացված «Դարպասի արտադրամաս»-ի գույք  Լոռու մարզի Դարպաս համայնքԳնորդ՝ «ՎԱԲԱ» ՍՊԸ Պայմանագիր` 870-ՈՒ, 03.02.2014 | ստեղծել 20 աշխատատեղ՝ առնվազն 60 000 ՀՀ դրամ ամսական աշխատավարձով | 31.12.2018թ. | Ստեղծվել է` 24 աշխատատեղ, 73 000 ՀՀ դրամ ամսական աշխատա­վարձով |
| 5 | «Լեռնամետալոգիայի ինստիտուտ» ՓԲԸԳնորդ՝ «Արմենիան Քամփըր Փրոգրամ» ՓԲԸ«Մաքուր երկաթի գործարան» ԲԲԸՊայմանագիր` 435-Ու 22.10.2002թ. | Պրոֆիլի պահպանում | 22.10.2018թ. | Պահանջվել է լրացուցիչ փաստաթղթեր |
| 6 | «Ս.Վ.Մալայանի անվան ակնաբուժական կենտրոն» ՓԲԸ քաղ.Երևան Ֆուչիկի 30Գնորդ՝«Ս.Վ.Մալայանի ակնաբուժական կենտրոն» ՓԲԸՊայմանագիր`601-Ու 07.10.2003թ. | Պրոֆիլի պահպանում | 07.10.2018թ. | Կատարված է |
| 7 | «Ռադիո» ՓԲԸ-ի 100% բաժնետոմսերԳեղարքունիքի մարզ,գ.ՆորատուսԳնորդ՝«Միջազգային ռադիոցանց» ՓԲԸՊայմանագիր` 864-Ու 28.12 2010թ. | Պրոֆիլի պահպանում | 29.12.2018թ. | Կատարված է |
| 8 | «Գանձաքար» կինոթատրոն ՀՀ Տավուշի մարզ, Գանձաքար համայնք, 28 փողոց, թիվ 11 հասցեԳնորդ՝ «Տավուշի մարզի Գանձաքար համայնքՊայմանագիր` 871-ՈՒ 17.02.2014թ.  | 20 000 000 ՀՀ դրամի ներդրում  | 31.12.2018թ. | Հաշտության համաձայնությունը կնքելուց և ՀՀ դատարանի համապատասխան վճռով հաստատվելուց հետո որոշմամբ սահմանված ժամկետում կլուծվի պայմանագիրը։  |

**Հավելված 4**

**«Պետական գույքի մասնավորեցման 2017-2020 թվականների ծրագրի**

 **կատարման 2018 թվականի տարեկան հաշվետվությունը հաստատելու մասին»**

**Հայաստանի Հանրապետության օրենքի**

**ՏԵՂԵԿՈՒԹՅՈՒՆՆԵՐ**

**Հաշվետու ժամանակահատվածում լուծարման և սնանկացման գործընթացի մասին**

|  |  |  |  |  |  |
| --- | --- | --- | --- | --- | --- |
| Հ/Հ | Ծածկա-գիրը` ըստԾրագրի | Ընկերության անվանումը | Հիմնադիրը | Լուծարման մասին Հայաստանի ՀանրապետությանԿառավարության որոշման համարը, ամսաթիվը | Լուծարման ընթացքը |
|
| 1 | 2 | 3 | 4 | 5 | 6 |
|  | 90035 | «Էկոսերվիս» ՓԲԸ-ի «Գեոմատակարար» ԴՓԲԸ | Պետական գույքի կառավարման կոմիտե | Հայաստանի Հանրապետությանկառավարության 2012 թվականի հուլիսի 26-ի N 929-Աորոշում | Լուծարված: |
|  | 62061 | «Գրանիտ» ՓԲԸ | Պետական գույքի կառավարման կոմիտե | Հայաստանի Հանրապետությանկառավարության 2014 թվականի դեկտեմբերի 11-իN 1379-Ա որոշում | Լուծարված: |
|  | 20904.8 | «Արթիկի նավթամթերք» ՓԲԸ | Պետական գույքի կառավարման կոմիտե | Հայաստանի Հանրապետությանկառավարության 2016 թվականի սեպտեմբերի22-իN 971-Ա որոշում | Գտնվում է լուծարման գործընթացում: |
|  | 90111 | «Օշական» մանկական վերականգնողական կենտրոն» ՓԲԸ | Պետական գույքի կառավարման կոմիտե | Հայաստանի Հանրապետությանկառավարության 2017 թվականի օգոստոսի 3-իN 940-Ա որոշում | Գտնվում է լուծարման գործընթացում: |
|  | 62021 | «Արաքս» ՓԲԸ | Պետական գույքի կառավարման կոմիտե | Հայաստանի Հանրապետությանկառավարության 2018 թվականի մարտի 15-իN 266-Ա որոշում | Գտնվում է լուծարման գործընթացում: |
|  | 90100 | «Ագրոսպասարկում» ՓԲԸ | Պետական գույքի կառավարման կոմիտե | Հայաստանի Հանրապետությանկառավարության 2018 թվականի նոյեմբերի 8-իN 1268-Ա որոշում | Գտնվում է լուծարման գործընթացում: |
|  | 90105 | «Ընդունելությունների տուն» | Պետական գույքի կառավարման կոմիտե | Հայաստանի Հանրապետությանկառավարության 2018 թվականի մարտի 6-իN 239-Ն որոշում | Լուծարված: |